A Kapcsolatiadat-szolgáltatások bemutatása - SharePoint
A Kapcsolatiadat-szolgáltatások bemutatása
A Microsoft Office SharePoint Server 2007 programban számos új szolgáltatás áll rendelkezésére az üzleti információk megosztására, kezelésére és újbóli felhasználására. Ez a cikk áttekintést nyújt az új szolgáltatásokról, leírja, hogy a szolgáltatások hogyan kapcsolódnak egymáshoz, és segítséget nyújt további információforrások kereséséhez.
Üzleti intelligenciával kapcsolatos funkciók áttekintése
Az Excel Services
Kapcsolódás külső adatforrásokhoz
Az irányítópultok
Kapcsolatiadat-szolgáltatások áttekintése
A nagy mennyiségű rendezetlen adat elemzési célú eléréséhez használható eszközök általában csak több éves adattárolási és adatbányászati tapasztalattal rendelkező szakemberek számára voltak elérhetők. Több adatforrás adatainak webes közzététele kizárólag a fejlesztők és tanácsadók feladata volt. Az Office SharePoint Server 2007 új szolgáltatásaival az informatikusok is több forrásból gyűjthetik össze az adatokat, és ezeket közzétehetik a weben.
Az Office SharePoint Server 2007 csatlakoztatható üzleti alkalmazásokhoz, például az SAP, Siebel és Microsoft SQL Server 2005 alkalmazásokhoz, így lehetővé teszi jelentések, listák és a fő teljesítménymutatók (KPI-k) egyszerű közzétételét.
Amikor e rendszerekben tesz közzé jelentéseket, stratégiai vagy működési adatokat szolgáltat a döntéshozóknak. A jelentések lehetnek például Microsoft Office Excel-munkafüzetek, SQL Server Reporting Services-jelentések vagy Microsoft Office Access-jelentések. Az igazgatók és osztályvezetők számítanak a pontos és időben megkapott jelentésekre a körültekintő döntések meghozatalához.
Az Office SharePoint Server 2007 új kapcsolatiadat-szolgáltatásainak középpontjában a Kimutatásközpont áll. A Kimutatásközpont egy olyan webhely, amely központi helyet biztosít egy csoport közös jelentéseinek tárolására, függetlenül attól, hogy ez a csoport egy kis csapat vagy egy teljes szervezet.
A Kimutatásközpont egy közös helyet biztosít a kapcsolatiadat-szolgáltatásokkal kapcsolatos információknak. Tartalmaz külön dokumentumtárakat a jelentések tárolására és kapcsolatokat külső adatforrásokhoz. Ezen kívül elérést biztosít a lapsablonokhoz és kijelzőkhöz, így segíti az üzleti információkat tartalmazó lapok és listák létrehozását. A Kimutatásközpont a felhasználók kategóriák használatával kereshetnek egyes elemeket, megtekinthetnek egy naptárt a hamarosan esedékes jelentésekről, és feliratkozhatnak a fontos jelentésekre.
Alapértelmezés szerint egyetlen Kimutatásközpont jön létre a portálwebhely legfelső szintje alatt. Megfelelő jogosultságokkal azonban bárki létrehozhat egy Kimutatásközpont webhelyet egy csapat, osztály vagy szervezet webhelyén belül.
Az ebben a cikkben ismertetett összes szolgáltatás elérhető a Kimutatásközpont weblapján. Minden szolgáltatás elérhető és használható azonban az Office SharePoint Server 2007 összes webhelyén és lapján. Így eldöntheti, hogyan kíván élni a kapcsolatiadat-szolgáltatások nyújtotta lehetőségekkel a saját Office SharePoint Server 2007-környezetében.
A Excel Services lehetővé teszi egy Excel munkafüzet tárolását egy kiszolgálón, majd e munkafüzet bármely részének közzétételét egy weboldalon. A felhasználóknak csak egy böngészőre van szükségük az aktuális adatok megtekintéséhez és interaktív használatához. A munkafüzet a weblapra az Excel Web Access kijelző használatával tehető közzé.
A munkafüzetek kijelzőkön való közzétételének egyik előnye, hogy a számítás a kiszolgálón történik. Ennek következtében a munkafüzetben az üzleti logika sosem lesz hozzáférhető. Egy másik előny, hogy a munkafüzetnek csak egy példánya létezik, és ez egy biztonságos központi helyen tárolt.
A weblapról a felhasználóknak „csak megtekintési” jogokat adhat, így korlátozhatja a munkafüzethez való hozzáférést. Azt, hogy a felhasználók megnyissanak egy munkafüzetet megakadályozhatja például az Excel program használatával, vagy jogosultságaik korlátozásával.
A munkafüzetekről pillanatfelvételeket is létrehozhat az interaktív módon történő közzététel helyett.
Kapcsolatok külső adatforrásokkal
Az Excel-munkafüzetekben található külső adatforrások mellett más üzleti alkalmazásokból, például az SAP és a Siebel alkalmazásokból származó adatokat is használhat a SharePoint-listákban, lapokon és kijelzőkön.
A rendszerkapcsolatokat általában a rendszergazdák hozzák létre, és ezeket a Kimutatásközpont Adatkapcsolattárában tárolhatják. Ezáltal a kapcsolatok központi készletéhez bármely arra jogosult felhasználó hozzáférhet, és újból felhasználhatja azt. Az adatkapcsolatokat az Office SharePoint Server 2007 rendszerében bárhol létrehozhatja és tárolhatja.
Külső adatforrásokkal való kapcsolatok használatával weblapokat és SharePoint-listákat hozhat létre, amelyek lehetővé teszik, hogy a felhasználók interaktív módon használják a külső adatforrások adatait anélkül, hogy el kellene hagyniuk a SharePoint-lapot.
Egy fő teljesítménymutató (KPI) egy vizuális jelentés, amely egy cél megvalósulásának mértékét ismerteti. A KPI-k segítségével a csapatok, vezetők és cégek gyorsan értékelhetik a mérhető célok megvalósulásának mértékét. A SharePoint KPI-k használatával gyorsan megjelenítheti a válaszokat a következő kérdésekre:
A KPI-k KPI-listák használatával hozhatók létre, majd speciális KPI-kijelzőkkel jeleníthetők meg. A KPI-listákat tárolhatja a Kimutatásközpont területén, vagy bárhol az Office SharePoint Server 2007 programban, ahol azokat a hozzáférési jogosultsággal rendelkező felhasználók újra felhasználhatják.
A szűrők lehetővé teszik, hogy az adatoknak csak azt az alkészletét jelenítse meg, amelyet meg szeretne tekinteni. Egy adatkészlet például tartalmazhatja több termék az egész országra/területre vonatkozó előzményeit öt évre visszamenőleg. A szűrők segítségével jobban használható adatokat jeleníthet meg, például csak egy kereskedelmi régiót, egy terméket vagy csak az aktuális évi adatokat.
Az Office SharePoint Server 2007 tíz szűrő kijelzővel rendelkezik, amelyek lehetővé teszik, hogy egy vagy több értéket megadásával vagy kiválasztásával egy vagy több kijelző tartalmát módosítsa egy lapon, és ezzel pontosan a keresett információkat jeleníthesse meg.
Az Aktuális felhasználói szűrő kijelző például automatikus szűri az információkat az alapján, hogy ki van bejelentkezve a számítógépre. Ez olyan esetekben hasznos, ha csak az aktuálisan az adott felhasználóhoz rendelt információkat, például az ügyfeleket vagy feladatokat kívánja megjeleníteni.
A szűrők használatának másik módja lehet, hogy egy munkafüzetet jelenít meg egy Excel Web Access kijelzőben, majd a munkafüzetet egy szűrőhöz csatolja, így a felhasználók kiválaszthatják azt a terméket, amelynek információit meg kívánják tekinteni. A szűrő kijelzőt emellett több kijelzőhöz is csatolhatja a lapon. Így ha egy másik terméket választ ki a szűrő kijelzőben, a lap összes többi kijelzője is frissül a választott terméknek megfelelően.
Az irányítópultok állapotmegjelenítésre szolgáló és műveletek végrehajtását lehetővé tevő eszközök. Az Office SharePoint Server 2007-irányítópultok olyan weblapsablonok, melyek lehetővé teszik információk különböző forrásokból, például jelentésekből, diagramokból, táblákból és fő teljesítménymutatókból történő összegyűjtését és megjelenítését.
Létrehozhatja saját irányítópultlapját különböző kijelzők használatával, vagy a kijelzőket hozzáadhatja a weblapján már létező lapokhoz is. Ha azonban egy új lapon hoz létre irányítópultot, gyorsabban elkészülhet, ha kezdésként egy sablont használ. Ez csupán a kiindulópont – hozzáadhat vagy törölhet elemeket, és módosíthatja a lap megjelenését, miután létrehozta azt.
Az irányítópultlap sablonja a következő kijelzőket tartalmazza.
Excel munkafüzet, munkalap vagy munkalaptartomány hozzáadását
KPI-lista megjelenítése (választható)
Szűrők alkalmazása (gomb)
a Szűrők alkalmazása gomb megjelenítése
a lap más elemeire vonatkozó hivatkozások használata
a lappal kapcsolatban megkereshető személy nevének megjelenítése